|  |
| --- |
| Borgmesterens AfdelingSekretariat, Erhverv og OrganisationAarhus Kommune |
| **Sekretariat**Rådhuspladsen 28000 Aarhus CDirekte telefon: 21 65 62 80Sagsbehandler:Mads Havsager Carstensen |

#

**Forklæde til temadrøftelse**

Møde mellem Magistraten og Aarhus Kommunes Handicapråd

24. juni kl. 8.30 – 9.30

**1. Baggrund**

Dialogmødet mellem Magistraten og Handicaprådet er årligt. På mødet er der mulighed for at drøftes Handicaprådets arbejde og status på handicappolitiske spørgsmål i Aarhus kommune.

Denne drøftelse centrerer sig dels om arbejdet for at trække erfaringer fra den hidtidige handicappolitik i Aarhus Kommune 2019-2023, og frem mod at forny handicappolitikken i næste byrådsperiode. Dels er drøftelsen om Handicaprådets rolle som rådgivende part og aktør frem mod og i den næste byrådsperiode.

**2. Forberedelse til mødet**

I forhold til drøftelsen af den hidtidige handicappolitik 2019-2023 og arbejdet frem mod at forny handicappolitikken, kan deltagerne orientere sig i vedlagte bilag 1. Dette bilag beskriver den igangsatte proces for det nuværende Handicapråds overlevering fra arbejdet med handicappolitikken 2019-2023, samt processen for formulering af en ny handicappolitik i den kommende byrådsperiode. Deltagerne kan yderligere orientere sig i bilag 2.

Deltagerne kan ydermere orientere sig i vedlagte bilag 3, der beskriver handicaprådets formål og opgaver som rammesat i forretningsordenen for det nuværende handicapråd.

**3. På mødet**

På mødet deltager Magistraten og medlemmer fra Aarhus Kommunes Handicapråd.

Rammen for mødet er følgende:

* Velkomst og rammesætning ved borgmester Anders Winnerskjold
* Handicaprådets fokuspunkter og fornyelse af Aarhus Kommunes handicappolitik v. handicaprådets formand Finn Amby
* Drøftelse i plenum af udvalgte spørgsmål:
	+ Indhold i handicappolitikken: Hvilke fokuspunkter og emner er centrale i forhold til at sikre en ny ambitiøs handicappolitik for Aarhus Kommune, som er handlingsorienteret og har ejerskab på tværs af magistratsafdelinger?
	+ Proces for ny handicappolitik: Er der opmærksomhedspunkter ift. processen for revision af Aarhus Kommunes handicappolitik?
	+ Samarbejde mellem Byråd, Magistrat og handicapråd: Hvilke vigtige erfaringer fra nuværende periode skal være trædesten for et nyt samarbejde i kommende byrådsperiode?
* Opsamling og afrunding

Drøftelsen faciliteres af en medarbejder fra Borgmesterens Afdeling.

**Bilag**

1. Fornyelse af Aarhus Kommunes handicappolitik
2. Opsamling på drøftelse af udvalgte temaer fra handicappolitikken
3. Forretningsorden for Aarhus Kommunes Handicapråd